Na osnovu člana 103. Zakona o visokom obrazovanju Kantona Sarajevo („Službene novine Kantona Sarajevo“, broj: 33/17), člana 201. Statuta Univerziteta u Sarajevu, br. 01-1093-3-1/18 od 28.11.2018. godine i saglasnosti Rijaseta, Uprave za obrazovanje i nauku, broj:05-08-2-6544-3/19 od 26.12.2019. godine i Senata Univerziteta u Sarajevu, broj: 01-38-10/19 od 23.12.2019. godine, Fakultet islamskih nauka Univerziteta u Sarajevu raspisuje

***K O N K U R S***

***za izbor akademskog osoblja***

Oblast Islamska civilizacija - 1 izvršilac - saradnik u zvanju viši asistent, puno radno vrijeme

***Uvjeti:*** kandidati treba da ispunjavaju uvjete iz člana 96. stav 1. tač. b) Zakona o visokom obrazovanju Kantona Sarajevo („Službene novine Kantona Sarajevo“, broj: 33/17), te člana 194. stav 1. tačka b) Statuta Univerziteta u Sarajevu.

Uz prijavu na konkurs za izbor u akademsko zvanje, kandidati prilažu dokaze u skladu sa članom 203. Statuta Univerziteta u Sarajevu.

Kandidat koji se prijavljuje na konkurs za izbor u akademsko zvanje je obavezan u svojoj prijavi naznačiti akademsko zvanje i oblast za koje se prijavljuje. U suprotnom, takva prijava će se smatrati neurednom i neće biti razmatrana.

Sa izabranim kandidatom zaključit će se Ugovor o radu sa punim radnim vremenom na period na koji je izabran u skladu sa članom 94. stav (4) Zakona o visokom obrazovanju (“Službene novine Kantona Sarajevo“, broj: 33/17) i u skladu sa članom 193. stav (2) Statuta Univerziteta u Sarajevu.

Dokumenti se dostavljaju u originalu ili u ovjerenoj kopiji.

Konkurs ostaje otvoren 15 dana počev od narednog dana od dana objavljivanja.

Nepotpune i neblagovremene prijave neće se razmatrati.

Prijave se podnose na adresu: Fakultet islamskih nauka Univerziteta u Sarajevu

 Ćemerlina 54

 71000 Sarajevo

Datum objave 08.01.2020. godine, ‘’Oslobođenje’’